Rettens dom (Fjerde Afdeling) af 16. november 2011 – RKW og JM Gesellschaft für industrielle Beteiligungen mod Kommissionen

(Forenede sager T-55/06 og T-66/06)

»Konkurrence – karteller – markedet for industrisække af plastik – beslutning, der fastslår en overtrædelse af artikel 81 EF – bøder – retningslinjer for beregningen af bøder – loftet på 10% af omsætningen − gennemførelse – lovligt – proportionalitet – ligebehandling – sammenhængende og vedvarende overtrædelse – formildende omstændigheder – udelukkende passiv rolle – begrundelsespligt – tilregnelse af en ulovlig adfærd«

1. Konkurrence – bøder – størrelse – fastsættelse – skøn tildelt Kommissionen ved artikel 23, stk. 2, i forordning nr. 1/2003 – tilsidesættelse af det strafferetlige legalitetsprincip – foreligger ikke (art. 81, stk. 1, EF; Rådets forordning nr. 1/2003, art. 23, stk. 2; Kommissionens meddelelse 98/C 9/03) (jf. præmis 19 og 20)

2. Konkurrence – bøder – størrelse – fastsættelse – ligebehandlingsprincippet – forskelle mellem virksomheder som følge af anvendelse af maksimumsbeløb – lovlig (art. 81, stk. 1, EF; Rådets forordning nr. 1/2003, art. 23, stk. 2, Kommissionens meddelelse 98/C 9/03) (jf. præmis 21 og 24)

3. Konkurrence – fællesskabsregler – overtrædelser – bøder – fastsættelse – kriterier – forhøjelse af det generelle bødeniveau – lovlig – betingelser – begrundelsespligt – rækkevidde (art. 81, stk. 1, EF og art. 253 EF; Rådets forordning nr. 1/2003, art. 23, stk. 2; Kommissionens meddelelse 98/C 9/03) (jf. præmis 31 og 32)

4. Konkurrence – bøder – størrelse – fastsættelse – kriterier – overtrædelsens grovhed – formildende omstændigheder – virksomhedens passive rolle eller rolle som medløber – bedømmelseskriterier (art. 81, stk. 1, EF; Rådets forordning nr. 1/2003, art. 23, stk. 2; Kommissionens meddelelse 98/C 9/03, punkt 3, første led) (jf. præmis 81-83, 86, 87 og 89)

5. Konkurrence – bøder – størrelse – fastsættelse – kriterier – overtrædelsens grovhed – formildende omstændigheder – overtrædelsens ophør efter Kommissionens indgriben – Kommissionens skønsmargen (art. 81, stk. 1, EF; Rådets forordning nr. 1/2003, art. 23, stk. 2; Kommissionens meddelelse 98/C 9/03, punkt 3) (jf. præmis 94)

6. Konkurrence – bøder – størrelse – fastsættelse – bødefritagelse eller bødenedsættelse som modydelse for den forfulgte virksomheds samarbejde – nedsættelse, fordi de faktiske omstændigheder ikke bestrides – betingelser (art. 81, stk. 1, EF; Rådets forordning nr. 1/2003, art. 23, stk. 2; Kommissionens meddelelse 96/C 207/04, afsnit D, punkt 2) (jf. præmis 101 og 102)

7. Konkurrence – fællesskabsregler – overtrædelser – ansvar – moder- og datterselskaber – økonomisk enhed – bedømmelseskriterier – formodning for moderselskabets afgørende indflydelse på dets helejede datterselskaber – bevismæssige forpligtelser for den virksomhed, der ønsker at afkræfte denne formodning (art. 81, stk. 1, EF) (jf. præmis 111-116)

Angående

Principalt påstand om annullation af Kommissionens beslutning K(2005) 4634 endelig af 30. november 2005 om en procedure i henhold til artikel 81 EF (sag COMP/F/38 354 – Industrisække) samt, subsidiært, påstand om nedsættelse af den bøde, som sagsøgeren er blevet pålagt.

Konklusion

1) Europa-Kommissionen frifindes.